Babelscape/SREDFM huggingface dataset:
Τσερκάσι

Το Τσερκάσι (ουκρ: Черка́си, ρωσ: Черка́ссы) είναι μια πόλη στην κεντρική Ουκρανία.Είναι η πρωτεύουσα της ομώνυμης περιφέρειας και επαρχίας, καθώς και διοικητικό κέντρο της περιοχής. Η πόλη έχει χαρακτηριστεί πολλές φορές ως μια πόλη που διαφέρει από τις υπόλοιπες. Το Τσερκάσι δεν πρέπει να συγχέεται με την ρωσική πόλη, Τσερκάσκ, που βρίσκεται στον ποταμό Ντον.

Το Τσερκάσι είναι πολιτιστικό, βιομηχανικό και εκπαιδευτικό κέντρο της επαρχίας καθώς και μεγάλο οικονομικό κέντρο της χώρας. Το Τσερκάσι έχει παίξει πολύ ηχηρό ρόλο στην ουκρανική ιστορία από τον 13ο αιώνα. Ήταν η κύρια πόλη των Κοζάκων και το μέρος των δυο εξεγέρσεων. Η πόλη βρίσκεται στη δεξιά όχθη του ποταμού Δνείπερου και έχει απόσταση σχεδόν 200 χιλιόμετρα από την πρωτεύουσα της Ουκρανίας, το Κίεβο. Στην τελευταία απογραφή, το 2011, η πόλη αριθμούσε 287.583 κατοίκους,ενώ τον Ιούνιο του 2011 γιόρτασε την 725 επέτειό της.
Μπισεντέ Λιζαραζού

Ο Μπισεντέ Λιζαραζού (γαλλικά: "Bixente Lizarazu", [ "biˈʃente lis̻aˈɾas̻u"], 9 Δεκεμβρίου 1969 - ) είναι Γάλλος πρώην ποδοσφαιριστής, που αγωνιζόταν ως αριστερός αμυντικός. Επίσης, αγωνίστηκε και στην Εθνική Γαλλίας, με την οποία κατέκτησε ένα Μουντιάλ το 1998 κι ένα Euro το 2000, ενώ συνολικά συμμετείχε σε 97 αγώνες της εθνικής του.

Αγωνίστηκε για πολλά χρόνια στην Μπορντό και στην Μπάγερν Μονάχου, με τις οποίες είχε κι αρκετές διακρίσεις. Με την πρώτη πανηγύρισε ένα πρωτάθλημα Γαλλίας τη σεζόν 1991-92 κι ένα Κύπελλο Ιντερτότο, το 1995. Ενώ με τη δεύτερη είχε περισσότερες διακρίσεις μεταξύ των οποίων 5 πρωταθλήματα Γερμανίας και 1 Τσάμπιονς Λιγκ, τη σεζόν 2000-01.
Αλέκος Λεώνης

Ο Αλέκος Λεώνης (γεννημένος στις 17 Μαρτίου του 1960) είναι Έλληνας προπονητής πετοσφαίρισης. Από τον Μάιο του 2016 είναι τεχνικός διευθυντής των τμημάτων πετοσφαίρισης του Σ.Α Πειραματικού Σ.Π.Θ.
Περιοχή Λιουάλε

Η Περιοχή Λιουάλε (Αγγλικά: "Liwale District", Σουαχίλι: "Wilaya ya Liwale"), είναι μία από τις 6 περιοχές στην Περιφέρεια Λίντι "(Lindi Region)" της Τανζανίας. Στα Βόρεια συνορεύει με την Περιφέρεια Πουάνι "(Pwani Region)", στα Ανατολικά με την Περιοχή Κίλουα "(Kilwa District)", στα Νότια από την Περιοχή Ρουάνγκα "(Ruangwa District)" και Δυτικά με την Περιφέρεια Μορογκόρο "(Morogoro Region)".
Ίκκος ο Ταραντίνος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 87ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Ίκκος ο Ταραντίνος (γιος του Νικολαΐδα, 5ος αιώνας π.Χ.), ήταν αρχαίος Έλληνας ιατρός και φιλόσοφος με καταγωγή από την πόλη του Τάραντα στη Μεγάλη Ελλάδα, καθώς και ολυμπιονίκης ο οποίος υπήρξε νικητής στο αγώνισμα του πεντάθλου κατά τους 84ους (444 π.Χ.) ολυμπιακούς αγώνες της αρχαιότητας, ενώ σε παλαιότερες πηγές του 19ου αιώνα αναφέρεται πως ήταν ολυμπιονίκης στους 77ους αγώνες το 470 π.Χ.. Έγινε επίσης ιδιαίτερα γνωστός ως αθλίατρος και γυμναστής και δίδασκε την εγκράτεια ως αρετή στους αθλητές.Αναφορές σε αυτόν υπάρχουν επίσης και από τον Πλάτωνα ο οποίος τον εξυμνεί και τον αναφέρει ως έναν από τους σοφιστές, ενώ ο Ιάμβλιχος αναφέρεται στον Ίκκο ως πυθαγόρειο φιλόσοφο.Θεωρείται πως υπήρξε ο πατέρας της αθλητικής διαιτολογίας, διδάσκοντας την αρμονία μεταξύ νου και σώματος, την εγκράτεια στη διατροφή, και τον αυτοέλεγχο, ενώ υπήρχε και σκεύασμα με το όνομα του το οποίο οι αθλητές συνήθιζαν να παίρνουν πριν αγωνιστούν.
Κάλλιππος ο Αθηναίος

Ο Κάλλιππος ο Αθηναίος (4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο αγώνισμα του πένταθλου κατά τους 112ους (332 π.Χ.) ολυμπιακούς αγώνες της αρχαιότητας. Κατηγορήθηκε ωστόσο πως είχε δωροδοκήσει τους αντιπάλους του ώστε να ηττηθούν και να γίνει ο ίδιος ολυμπιονίκης, με αποτέλεσμα να επιβληθεί πρόστιμο από τους ελλανοδίκες σε όλους. Η πόλη των Αθηνών ωστόσο παρενέβη μέσω του ρήτορα Υπερείδη ("Ὑπὲρ Καλλίππου") και δεν δέχτηκε τις κατηγορίες για τον αθλητή της, ωστόσο οι αρχές της Ολυμπίας δεν έκαναν πίσω και απείλησαν να αποκλείσουν τους Αθηναίους αθλητές από τα υπόλοιπα αγωνίσματα. Οι Αθηναίοι κατέφυγαν στο μαντείο των Δελφών όπου εκεί τους ειπώθηκε πως θα έπρεπε να οπισθοχωρήσουν και να δεχτούν το σφάλμα του Καλλίπου, κάτι που τελικώς έκαναν, και με τα πρόστιμα που πληρώθηκαν κατασκευάστηκαν 6 αγάλματα του Δία (Ζάνες) στην Ηλεία.
SoShy

Η Ντέμπορα Σάρα Έπστεϊν, περισσότερο γνωστή ως SoShy, είναι γαλλίδα τραγουδίστρια, στιχουργός και ηθοποιός. Γεννήθηκε στο Παρίσι της Γαλλίας στις 4 Σεπτεμβρίου 1982. Τα παιδικά της χρόνια έζησε στη Νέα Υόρκη και το Λος Άντζελες.. Η μητέρα της κατάγεται από την Αργεντινή και Ιταλία και ο πατέρας της από την Ρωσία και Ουκρανία.
Αουάσα

Η Αουάσα (αμχ. አዋሳ) είναι πόλη στα βόρεια της κεντρικής Αιθιοπίας, στις όχθες της ομώνυμης λίμνης. Είναι πρωτεύουσα της περιφέρειας Νοτίων Εθνών, Εθνικοτήτων και Λαών και βρίσκεται στην ιδιαίτερη ζώνη της εθνότητας Σιντάμα (ሲዳማ). Σύμφωνα με τα στοιχεία της Κεντρικής Στατιστικής Υπηρεσίας, το 2010 η πόλη είχε 165.275 κατοίκους. 

thumb|300px|left
Η πόλη είναι έδρα του Πανεπιστημίου της Αουάσα (ሀዋሳ ዩኒቨርሲቲ), έχει μεγάλη αγορά και διαθέτει αεροδρόμιο. Τα κύρια αξιοθέατα είναι η εκκλησία του Άγιου Γαβριήλ και το στάδιο Κενέμα.
Αλέξης Χαρίτσης

Ο Αλέξης Χαρίτσης (Καλαμάτα, 10 Αυγούστου 1977) είναι Έλληνας πολιτικός και βουλευτής του ΣΥΡΙΖΑ. 

Έχει διατελέσει υπουργός Εσωτερικών, αναπληρωτής υπουργός Οικονομίας και Ανάπτυξης, καθώς και υφυπουργός Οικονομίας.
Σάμιουελ Ρ. Ντιλέινι

O Σάμιουελ Ρ. Ντιλέινι (Samuel Ray Delany, Jr., γεν την 1η Απριλίου 1942) είναι Αμερικανός συγγραφέας, καθηγητής και αναλυτής/κριτικός λογοτεχνικών έργων. Στο έργο του περιλαμβάνονται βιβλία λογοτεχνικά (ειδικά επιστημονικής φαντασίας), απομνημονεύματα και κριτικής καθώς και δοκίμια σχετικά με την σεξουαλικότητα και την κοινωνία.

Ανάμεσα στα έργα του επιστημονικής φαντασίας περιλαμβάνονται τα "Babel-17", "The Einstein Intersection" (έλαβαν τα Βραβεία Nebula για το 1966 και το 1967 αντίστοιχα), τα "Nova", "Dhalgren" και η σειρά "Return to Nevèrÿon". με τέσσερα βραβεία Nebula και δύο βραβεία Hugo στο ενεργητικό του, ο Ντιλέινι εισήχθη το 2002 στο "Science Fiction and Fantasy Hall of Fame". Από τον Ιανουάριο του 2001 μέχρι τον Μάιο του 2015, ήταν καθηγητής αγγλικών και δημιουργικής γραφής στο Πανεπιστήμιο Temple στη Φιλαδέλφεια. Το 2010 κέρδισε το τρίτο "J. Lloyd Eaton Lifetime Achievement Award in Science Fiction" και η Science Fiction Writers of America τον ανακήρυξε 30ο "SFWA Grand Master" το 2013.
Πιέντσα

Η Πιέντσα είναι ιταλική πόλη στην επαρχία της Σιένα, στην Τοσκάνη. Θεωρείται ο ακρογωνιαίος λίθος της αναγεννησιακής πολεοδομίας, γι’ αυτό, το 1996 συμπεριελήφθη στα Μνημεία Παγκόσμιας Κληρονομιάς της UNESCO. Η Πιέντσα βρίσκεται στην κοιλάδα Βαλ ντ' Όρτσια που από το 2004 έχει χαρακτηριστεί «Πολιτιστικό Τοπίο Παγκόσμιας Κληρονομιάς» της UNESCO, δεδομένου ότι ολόκληρη η περιοχή διαμορφώθηκε κατά την περίοδο της Αναγέννησης με τέτοιον τρόπο που να απεικονίζει τα ιδανικά της καλής διακυβέρνησης και να δημιουργεί μια αισθητικά ευχάριστη εικόνα.
Mr Selfridge

Το  Mr Selfridge είναι μία Αμερικάνικη δραματική τηλεοπτική σειρά για τον Χάρρυ Γκόρντον Σέλφριτζ (Harry Gordon Selfridge) και το τμήμα του καταστήματος, Selfridge & Co, στο Λονδίνο, στην δεκαετία του 1910. Είναι συμπαραγωγή από το ITV Studios και Αριστούργημα/WGBH για την εκπομπή στο ITV. Η σειρά άρχισε να εκπέμπει στο ITV, στις 6 Ιανουαρίου 2013 και 30 Μαρτίου 2013, σχετικά με PBS στις Ηνωμένες Πολιτείες.
Γουίλιαμ Λάιτ

Ο Γουίλιαμ Λάιτ (αγγλ: "William Light", 27 Απριλίου 1786 – 6 Οκτωβρίου 1839) ήταν Βρετανός στρατιωτικός, τοπογράφος και εξερευνητής. Έμεινε γνωστός για την επιλογή της τοποθεσίας επί της οποίας κτίστηκε η Αδελαΐδα καθώς και για τον σχεδιασμό της διάταξης των δρόμων και των πάρκων της πόλης.
Ντζάλισι

thumb|350px|right|Αρχαιολογικός χώρος της Ζάλισσας.
Το Ντζάλισι ή Ντζάλισα (γεωργιανά: ძალისი, , κοινή ελληνική: "Ζάλισσα") είναι ιστορικό χωριό στη Γεωργία, που βρίσκεται στην κοιλάδα Μουκράνι, περίπου 50 χιλιόμετρα βορειοδυτικά της Τιφλίδας και 20 χιλιόμετρα βορειοδυτικά της Μτσκέτα.
Ειρήνη Μπαλτά

Η Ειρήνη Μπαλτά (ως Ειρήνη Σαλώμη Παπαδογιαννάκη, Νέα Σμύρνη) είναι Ελληνίδα ηθοποιός.
Αδάμα

Η Αδάμα (αμχ. አዳማ) επίσης Ναζρέτ (αμχ. ናዝሬት) είναι πόλη στην κεντρική Αιθιοπία, στην περιφέρεια Ορόμια.
Τζιτζίγκα

Η Τζιτζίγκα (σομ. "Jigjiga", αμχ. "ጅጅጋ") είναι πόλη στην ανατολή της Αιθιοπίας, διοικητικό κέντρο της περιφέρειας Σομαλίας. Η Τζιτζίγκα βρίσκεται στον κύριο αυτοκινητόδρομο μεταξύ Χαράρ και Χαργκέισας. Σύμφωνα με τα στοιχεία της Κεντρικής Στατιστικής Υπηρεσίας, το 2005 η πόλη είχε 98.076 κατοίκους.
thumb|left|300px|Ο κεντρικός δρόμος της Τζιτζίγκας
Stade Matmut-Atlantique

290px|μικρογραφία|Το Νουβό Σταντ ντε Μπορντό κατά την διάρκεια της ανέγερσής του (Νοέμβριος 2014)
Το Stade Matmut-Atlantique, είναι γήπεδο πολλαπλών χρήσεων, τα εγκαίνια του οποίου έγιναν στις 18 Μαΐου 2015, υπό την ονομασία Νουβό Σταντ ντε Μπορντό, στην συνοικία Μπορντό-Λακ του Μπορντό. Η εταιρεία Stade Bordeaux-Atlantique ανήγειρε και διαχειρίζεται το γήπεδο.

Χωρητικότητας 42.115 θέσεων και διαθέτοντας υβριδικό χλοοτάπητα τύπου AirFibr, αποτελεί το έκτο μεγαλύτερο γαλλικό γήπεδο με βάση τις θέσεις καθήμενων.

Το νέο γήπεδο φιλοξενεί τις εντός έδρας ποδοσφαιρικές αναμετρήσεις της Ζιροντέν Μπορντό (αντικαθιστώντας το Σταντ Σαμπάν-Ντελμάς). Θα φιλοξενήσει, επίσης, πέντε αναμετρήσεις για το Ευρωπαϊκό Πρωτάθλημα Ποδοσφαίρου του 2016, ορισμένες αναμετρήσεις ράγκμπι της Ουνιόν Μπορντό-Μπεγκλ, καθώς και άλλες πολιτισμικές και αθλητικές εκδηλώσεις.
Κόρες της Ακρόπολης

Η "[[Κόρη της Λυών]]" στο [[Μουσείο Καλών Τεχνών της Λυών]]

Οι Κόρες της Ακρόπολης είναι σύνολο γυναικείων αγαλμάτων (Κόρες), που ανακαλύφθηκαν μετά από ανασκαφές στην Περσική Τάφρο της Ακρόπολης Αθηνών κατά το τελευταίο τέταρτο του 19ου αιώνα. Όλα τα αγάλματα που βρέθηκαν έχουν την ίδια τυπολογία και σαφή αναθηματική λειτουργία. Μέσω αυτών γίνεται ξεκάθαρη η εξέλιξη του ύφους της Αρχαϊκής Αττικής γλυπτικής, για περίπου έναν αιώνα, από το 570 έως το 480 π.Χ. Αυτό πιο συγκεκριμένα αποδεικνύει την έναρξη και εξέλιξη της Ιωνικής επιρροής στην Αθηναϊκή τέχνη του δευτέρου μισού του 6ου αιώνα π.Χ. Πρόκειται για την περίοδο όπου Ιωνικά στοιχεία εμφανίζονται για πρώτη φορά στα αρχιτεκτονικά έργα των Πεισιστρατιδών και επίσης αναπτύσσονται στενές σχέσεις μεταξύ Ιωνίας και Αθήνας. Προς το τέλος του 6ου αιώνα π.Χ. αυτή η επιρροή φαίνεται να ξεπερνιέται, ή καλύτερα απορροφάται, και γεννιέται ένας νέος ρυθμός, ο αποκαλούμενος αυστηρός ρυθμός, με αυξανόμενη Πελοποννησιακή επιρροή.
Οι μέρες της αφθονίας σας είναι μετρημένες

Το Οι μέρες της αφθονίας σας είναι μετρημένες (στα γερμανικά: "Die fetten Jahre sind vorbei") είναι γερμανική ταινία του 2004 σε σκηνοθεσία του Χανς Βαϊνγκάρτνερ.
Ιππέας Rampin

Ο Ιππέας Rampin (περ. 550 π.Χ.) είναι άγαλμα ιππέα από την αρχαιοελληνική Αρχαϊκή Περίοδο. Το άγαλμα φιλοτεχνήθηκε αριστουργηματικά από μάρμαρο και έχει ίχνη κόκκινου και μαύρου χρώματος. Έχει ύψος 27 εκατοστών.

Η κεφαλή του ιππέα βρέθηκε στην Ακρόπολη Αθηνών το 1877 και δωρήθηκε στο Μουσείο του Λούβρου. Τμήματα του σώματος του ιππέα και του αλόγου βρέθηκαν στην Περσική τάφρο δέκα χρόνια μετά. Η κεφαλή του ιππέα δεν συσχετιζόταν με το υπόλοιπο τμήμα του γλυπτού έως το 1936. Το άγαλμα αναπαρίσταται με γύψινο εκμαγείο της κεφαλής στο Μουσείο Ακρόπολης, με αριθμό καταλόγου 590, ενώ η κεφαλή παραμένει στο Λούβρο, με αριθμό καταλόγου 3104, όπου αναπαρίσταται με γύψινο εκμαγείο του υπόλοιπου τμήματος.

Ο ιππέας έχει αρκετά συνηθισμένα χαρακτηριστικά ενός Αρχαϊκού κούρου, αλλά επίσης έχει αρκετά ασύμμετρα χαρακτηριστικά τα οποία δεν συνάδουν με τις συμβάσεις της περιόδου.
Θάνος Κονδύλης

Ο Θάνος Κονδύλης (Αθήνα 1969 - ) είναι Έλληνας συγγραφέας.
Αγγέλητος Αθηνά

Η Αγγέλητος Αθηνά ή Αθηνά του Αγγέλιτου είναι αρχαίο γλυπτό από μάρμαρο, το οποίο χρονολογείται τη περίοδο 480-470 π.Χ. Η μορφή αυτή, η παλαιότερη γνωστή απεικόνιση της Αθηνάς με οπλισμό, είναι παράδειγμα του αυστηρού ρυθμού, δηλαδή του μεταβατικού ρυθμού μεταξύ της Αρχαϊκής και της Κλασικής γλυπτικής η οποία αναπτύχθηκε μετά τους Περσικούς Πολέμους. Σήμερα εκτίθεται στο Μουσείο Ακρόπολης με αριθμό καταλόγου 140. Έχει ύψος 0,77 μέτρα περίπου. 

Το άγαλμα υπέστη σοβαρές φθορές ενώ έχει χαθεί η κεφαλή του. Όπως και σε πρωιμότερες απεικονίσεις της Αθηνάς, αυτή φορά τον αρχαϊκό πέπλο, αλλά επίσης έχει και αιγίδα στους ώμους της, με ένα γοργόνειο στη μέση του στήθους της. Το υψωμένο δεξί της χέρι διασώζεται μέχρι τον καρπό της, ενώ κάποτε κρατούσε ένα δόρυ και μία ασπίδα. Το αριστερό της χέρι απουσιάζει εντελώς, εκτός από τμήμα στον ώμο της ενώ υπάρχουν ίχνη του αριστερού της χεριού στη μέση της. 

Το άγαλμα αυτό πιστεύεται, όχι πλήρως επιβεβαιωμένα πάντως, πως στεκόταν στην κορυφή ενός διατηρημένου κίονα δωρικού ρυθμού, στον οποίον αναγράφεται το εξής: 

Βρέθηκε στην Περσική τάφρο στην Ακρόπολη Αθηνών, κοντά στα γλυπτά "Παις του Κριτίου" και "Μοσχοφόρος".
Γιώργος Κωνσταντινίδης

Ο Γιώργος Κωνσταντινίδης (ή Ασημίδης) (1907-1944) ήταν δικηγόρος, ανώτατο καθοδηγητικό στέλεχος του ΚΚΕ και εκτελέστηκε από την ΟΠΛΑ τον Δεκέμβρη του 1944.
Αραγωνική γλώσσα

Η Αραγωνική γλώσσα (ενδώνυμο: luenga aragonesa, fabla aragonesa) είναι ιβηρορομανική γλώσσα που ομιλείται στις πυρηναϊκές κοιλάδες της βόρειας Αραγωνίας από περίπου 10.000 άτομα. Στον μεσαίωνα υπήρξε η κύρια γλώσσα του Βασιλείου της Αραγώνας αλλά η ισπανοποίηση του βασιλείου που ξεκίνησε με τη δυναστεία των Τραστάμαρα την υποβάθμισε, παραγκωνίζοντάς την από την Αραγώνα και περιορίζοντάς την στις βόρειες κοιλάδες της περιοχής. Οι προσπάθειες ανασύστασης της τον 20ό αιώνα και την πρώτη δεκαετία του 21ου χαρακτηρίστηκαν από σπασμωδικότητα και απουσία επίσημης υποστήριξης, με αποτέλεσμα σήμερα η γλώσσα να βρίσκεται σε σοβαρό κίνδυνο εξαφάνισης.

Για ορισμένους γλωσσολόγους η αραγωνική είναι ένα μη ανεξάρτητο γλωσσικό σύστημα, με αποτέλεσμα να την εντάσσουν στις ιστορικές διαλέκτους-γλώσσες της Ιβηρικής, που σήμερα αποτελούν διαλέκτους της ισπανικής γλώσσας.
Μανιερισμός της Αμβέρσας

Με τον όρο Μανιερισμός της Αμβέρσας αναφερόμαστε σε ένα στυλ ζωγραφικής που διαμορφώθηκε κατά κύριο λόγο στην Αμβέρσα στις αρχές του 16ου αιώνα (περίπου 1500-1530), και χαρακτηρίζει το έργο μιας ομάδας καλλιτεχνών, στην πλειονότητά τους άγνωστης ταυτότητας.

Διάφορα ζητήματα εγείρονται ως προς την καταλληλότητα του όρου. Ονομάστηκε έτσι από τον ιστορικό τέχνης Μαξ Γιάκομπ Φριντλέντερ, ο οποίος εισήγαγε τον όρο το 1915 και προέκυψε από την ανάγκη να ταξινομηθεί ένας μεγάλος αριθμός ανώνυμων έργων που είχαν καταλήξει να αποδίδονται στον Χέρρι μετ ντε Μπλες. Η εσφαλμένη αυτή σύνδεση οφειλόταν στην ανακάλυψη ενός θρησκευτικού πίνακα, "Η Προσκύνηση των Μάγων" (Πινακοθήκη Μονάχου) που έφερε την πλαστή υπογραφή «Χενρίκους Μπλέσιους» (Henricus Blesius), με αποτέλεσμα όσα έργα ζωγραφικής διέθεταν κάποια στυλιστική ομοιότητα να αποδίδονται αργότερα επίσης στον Χέρρι μετ ντε Μπλες. Υφολογικά δεν συνδέεται με τον ιταλικό μανιερισμό, ούτε ακόμα με τον ύστερο φλαμανδικό μανιερισμό, αλλά σηματοδοτεί την ύστερη φάση για μια σειρά από λανθάνοντα χαρακτηριστικά της πρώιμης φλαμανδικής τέχνης, αποτελώντας συνολικά έκφραση της ύστερης ολλανδικής γοτθικής τέχνης. Γεωγραφικά δεν περιορίστηκε στην Αμβέρσα. Το στυλ των μανιεριστών της Αμβέρσας, που εστίασαν στη θρησκευτική θεματολογία και τη λατρευτική εικονογραφία, είχε απήχηση στον εμπορικό κόσμο και τους κληρικούς, ασκώντας παράλληλα επιρροή σε διάφορους καλλιτέχνες της εποχής.

Στους σημαντικότερους εκπροσώπους του μανιερισμού της Αμβέρσας συγκαταλέγονται ο Δάσκαλος της Προσκύνησης του φον Χροτ, ο Δάσκαλος της Προσκύνησης της Αμβέρσας, ο Δάσκαλος της Αμιέν, o ψευδο-Μπλες, o Γιαν Μέρτενς (που σήμερα ταυτίζεται με τον «Δάσκαλο του 1518») και ο Γιαν ντε Μπέερ. Ο Φριντλέντερ εντάσσει σε αυτούς και τον Άντριεν φαν Όφερμπεκε, το πρώιμο έργο του Γιαν Γκόσσαερτ και τον Γιαν Βέλλενς ντε Κοκ.

Η δραματική ομαδοποίηση των μορφών, τα συχνά φανταχτερά ρούχα τους, χρωματικά εφέ που αποδίδονται με κομψότητα και αρχιτεκτονικά στοιχεία που συνδυάζουν γοτθικά και αναγεννησιακά χαρακτηριστικά, αποτελούν ενδεικτικά γνωρίσματα του ύφους των μανιεριστών της Αμβέρσας. Τα θέματά τους, όπως και συγκεκριμένα μοτίβα ή ακόμα και ολόκληρα τμήματα των συνθέσεών τους, συχνά επαναλαμβάνονται ή ενίοτε αντιγράφονται πλήρως, πιθανότατα γιατί τα έργα τους παράγονταν μαζικά είτε για να εξαχθούν σε άλλες χώρες είτε για να διοχετευτούν στην αγορά της Αμβέρσας.
Περιοχή Νατσινγκουέα

Η Περιοχή Νατσινγκουέα (Αγγλικά: "Nachingwea District", Σουαχίλι: "Wilaya ya Nachingwea"), είναι μία από τις έξι επαρχίες στην Περιφέρεια Λίντι της Τανζανίας. Στα Βόρεια συνορεύει με την Περιοχή Ρουάνγκουα "(Ruangwa District)", στα Ανατολικά με την Αγροτική Περιοχή Λίντι "(Lindi Rural District)", στα νοτιοανατολικά με την Περιφέρεια Μτουάρα "(Mtwara Region)" και στα νοτιοδυτικά με την Περιφέρεια Ρουβούμα "(Ruvuma Region)".

Σύμφωνα με την εθνική απογραφή της Τανζανίας το 2002, ο πληθυσμός στην Επαρχία Νατσινγκουέα "(Nachingwea District)" ήταν 162.081 άτομα, ενώ το 2012, ανήλθαν στα 178.464 άτομα.

Στην Περιοχή Νατσινγκουέα "(Nachingwea District)" υπάρχουν: νοσοκομείο, κολέγιο εκπαίδευσης δασκάλων, γυμνάσιο, τέσσερα δημοτικά σχολεία, νηπιαγωγείο και κέντρο ημερήσιας φροντίδας. Στη δεκαετία του 1950 ήταν ένα από τα κέντρα για τo «Πρόγραμμα Αραχίδας». Έχει επίσης ένα αεροδρόμιο και ένα στρατόπεδο.

Ορισμένοι από τους επαρχιακούς επιτρόπους που διοίκησαν στη Νατσινγκουέα είναι: ο στρατηγός "Francis Mndolwa", οι "Gadi Mnayahe" και κ. "Pazi" και ο "Leonidas Gama".

Το «Μετάλλιο Νατσινγκουέα» "(«Nachingwea Medal»)" έλαβε την ονομασία του από αυτή την τοποθεσία.
Αρμάζι

thumb|right|350px|Τα ερείπια της εξάστηλης αίθουσας του Ανακτόρου στο Αρμάζι (1ος αιώνας π.Χ.), στους πρόποδες του βουνού Μπαγκινέτι. 
Το Αρμάζι (γεωργιανά: "არმაზი", κοινή ελληνική: "Αρμοζική"), είναι αρχαιολογική θέση στη Γεωργία, 4 χιλιόμετρα νοτιοδυτικά της Μτσκέτα και 22 χιλιόμετρα βορειοδυτικά της Τιφλίδας. Ήταν τμήμα της ιστορικής Μείζονος Μτσκέτα (Greater Mtskheta) και το μέρος όπου βρισκόταν η αρχαία πόλη με το ίδιο όνομα και αρχική πρωτεύουσα, στις αρχές της δημιουργίας του γεωργιανού Βασιλείου της Ιβηρίας ή Βασιλείου του Καρτλί. Άκμασε στους πρώτους αιώνες ΚΕ και καταστράφηκε από την αραβική εισβολή του 730.
Ασόσα

Η Ασόσα (αμχ. አሶሳ) είναι πόλη στην δυτική Αιθιοπία, πρωτεύουσα της περιφέρειας Μπενισανγούλ Γκουμούζ. Βρίσκεται κοντά στην σύνορα με το Σουδάν, στο υψόμετρο 1570 μέτρα. Είναι κέντρο της ζώνης και περιοχής (βοραίδα) Ασόσα. Έχει το αεροδρόμιο.
Τσιτσαμούρι

Το Τσιτσαμούρι ( γεωργιανά: წიწამური, , κοινή ελληνική: "Σευσάμορα"), είναι μικρό χωριό και αρχαιολογική θέση έξω από την Μτσκέτα, στη Γεωργία. Είναι γνωστό ως το μέρος όπου ο διάσημος Γεωργιανός συγγραφέας και ποιητής Ίλια Χαβχαβάντζι, (γεωργιανά: ილია ჭავჭავაძე, , 1837—1907), δολοφονήθηκε εκεί το 1907.
Ούζχοροντ

Το Ούζχοροντ (ουκρανικά: Ужгород) είναι μια πόλη που βρίσκεται στη δυτική Ουκρανία. Συγκεκριμένα, βρίσκεται κοντά στα σύνορα της Ουκρανίας με τη Σλοβακία και την Ουγγαρία. Η πόλη είναι το διοικητικό κέντρο της Περιφέρειας Ζακαρπάττια.

Το Ούζχοροντ έχει πληθυσμό 116.349 κατοίκων.
Ύπατο Συμβούλιο των Ελλήνων Εθνικών

Το Ύπατο Συμβούλιο των Ελλήνων Εθνικών, εν συντομία ΥΣΕΕ, ιδρύθηκε το 1997 με σκοπό την ηθική υπεράσπιση και παλινόρθωση της Ελληνικής Εθνικής Θρησκείας στην νεοελληνική κοινωνία. Από την ίδρυσή του έως σήμερα, το ΥΣΕΕ έχει εκδώσει περισσότερες από 300 ανακοινώσεις διαμαρτυρίας με στόχο την υλοποίηση του συλλογικού θρησκευτικού δικαιώματος όσων ασπάζονται την Ελληνική Εθνική Θρησκεία και έχει επίσης πραγματοποιήσει περισσότερες από 800 τελετές και εκπαιδευτικές διαλέξεις και σεμινάρια. 

Ο οργανισμός υπολογίζει τα ενεργά μέλη περί τα 2.000. Στόχος του ΥΣΕΕ είναι η θεσμική αναγνώριση της Ελληνικής Εθνικής Θρησκείας ως ζωντανό τμήμα της εθνικής παράδοσης , ενώ με πρόσφατο νόμο που ψήφισε το Ελληνικό Κράτος διεκδικεί επίσης και την στενότερη νομική αναγνώρισή της, με χορήγηση σε αυτήν θρησκευτικού νομικού προσώπου που παλαιότερα δεν προέβλεπε η ελληνική νομοθεσία. Στις 24 Φεβρουαρίου 2007 η Ελληνική Εθνική Θρησκεία κατέστη «γνωστή» κατά την έννοια που αποδίδει το Σύνταγμα (δεκτή στα ληξιαρχεία, έγκυροι θρησκευτικοί γάμοι, κ.λπ.) έπειτα από χορήγηση από τις αρμόδιες αρχες αδείας ιδρύσεως και λειτουργίας λατρευτικού χώρου στην Αθήνα.

Το ΥΣΕΕ είναι ιδρυτικό μέλος του «Ευρωπαϊκού Συνεδρίου Εθνικών Θρησκειών» («European Congress of Ethnic Religions», ECER) , του οποίου την 7η διοργάνωση φιλοξένησε στην Αθήνα το 2004, συμμετείχε δε και σε προγράμματα δράσης της Ευρωπαϊκής Ένωσης κατά των διακρίσεων.
Μαράμπο

Το Μαράμπο "(Marambo)" (Σουαχίλι: "Kata ya Marambo"), είναι αγροτικός οικισμός στην Περιοχή Νατσινγκουέα "(Nachingwea District)", στην Περιφέρεια Λίντι "(Lindi Region)" στην Τανζανία.

Το Μαράμπο "(Marambo)", αποτελείται από 600 οικήματα, τα οποία απλώνονται πάνω σε πέντε χωριά.
Τζέιμς Πότερ

Ο Τζέιμς Πότερ (αγγλικά: James Potter) είναι φανταστικός χαρακτήρας στη σειρά των βιβλίων και ταινιών του "Χάρι Πότερ", που γράφτηκαν από την Τζ. Κ. Ρόουλινγκ. Ήταν ένας καθαρόαιμος μάγος και μοναχοπαίδι του Φλίμοντ (Fleamont) και της Ευφημίας (Euphemia) Πότερ. Σπούδασε στο σχολείο Χόγκουαρτς για Μαγείες και Ξόρκια και μπήκε στον κοιτώνα του Γκρίφιντορ. Εκεί γνώρισε και έκανε αμέσως φίλους τον Σείριο Μπλακ, τον Ρέμους Λούπιν και τον Πίτερ Πέτιγκριου. Όταν τέλειωσε το σχολείο παντρεύτηκε την Λίλι Έβανς και μαζί απόκτησαν ένα γιο, τον Χάρι Πότερ. Πέθανε ακαριαία από τον Βόλντερμορτ με την κατάρα Αβάντα Κεντάβρα σε ηλικία 21 ετών.
Καρούντα

Η Καρούντα (αγγλ: "Karoonda") είναι οικισμός της Αυστραλίας στην πολιτεία της Νότιας Αυστραλίας. Αποτελεί έδρα του περιφερειακού συμβουλίου της Καρούντα Ιστ Μάρεϊ ("Karoonda East Murray"). Σύμφωνα με την απογραφή του 2006 ο πληθυσμός της Καρούντα ανέρχεται στους 514 κατοίκους (245 άνδρες και 269 γυναίκες).
Βαλκανικός λύγκας

Ο Βαλκανικός λύγκας ( "L. l. martinoi") είναι το πιο σπάνιο υποείδος του ευρασιατικού λύγκα, ενδημικό των Βαλκανίων, που έχει εξαφανισθεί από τον ελλαδικό χώρο.
Βελοσιραπτορίνες

Οι Βελοσιραπτορίνες ("Velociraptorinae") είναι μια ταξινομική υποοικογένεια που ανήκει στην ομάδα των θηριόποδων της μεγαλύτερης οικογένειας των Δρομεοσαυρίδων ("Dromeosauridae"). Έζησαν απο την ύστερη Ιουράσια περίοδο μέχρι την ύστερη Κρητιδική περίοδο. Το όνομα τους, Velociraptorinae, προέρχεται απο τις λατινικές λέξεις "velox": γρήγορος, ταχύς και "raptor": λεηλάτης, λαφυραγωγός.

Αυτή η ομάδα δημιουργήθηκε απο τον παλαιοντολόγο Rinchen Barsbold το 1983 κατ' αρχήν για να περιλαμβάνει τα δύο είδη Βελοσιράπτορα.
Twisted Metal

Το Twisted Metal είναι σειρά βιντεοπαιχνιδιών μαχών οχημάτων που διανέμεται από την Sony Computer Entertainment, και αναπτύσσεται από διάφορες εταιρίες από την απαρχή της. Πρόκειται για το μακροβιότερο franchise αποκλειστικά για το PlayStation. Το πρώτο παιχνίδι της σειράς εκδόθηκε για το πρώτο PlayStation, και έκτοτε κυκλοφόρησαν επτά ακόμη τίτλοι, και δύο spin-off παιχνίδια. Από το πρώτο παιχνίδι και έπειτα, η σειρά έχει εμφανιστεί στις επόμενες κονσόλες της Sony, PlayStation 2, PlayStation Portable, και PlayStation 3. Ο πιο πρόσφατος τίτλος της σειράς κυκλοφόρησε το 2012. Μέχρι τις 31 Οκτωβρίου του 2000, η σειρά πούλησε 5 εκατομμύρια κομμάτια. Επτά από τα παιχνίδια (συμπεριλαμβανομένου και του "Twisted Metal: Black Online") επανακυκλοφόρησαν, ως μέρος του προγράμματος Sony Greatest Hits. Το πρώτο και το δεύτερο παιχνίδι "Twisted Metal" κυκλοφόρησαν επίσης και για τα Microsoft Windows.
Οριόλ Ζουνκέρας

Ο Οριόλ Ζουνκέρας ι Μπίες (Oriol Junqueras i Vies, Βαρκελώνη, 11 Απριλίου 1969) είναι Καταλανός ιστορικός και πολιτικός, πρόεδρος της Ρεπουμπλικανικής Αριστεράς της Καταλονίας από το 2011 και αντιπρόεδρος της Ζενεραλιτάτ (μεταξύ 2015 και 2017). Έχει υπάρξει δήμαρχος του Σαν Μπισένς δελς Ορτς.
Γεώργιος Καρότσης

Ο Γεώργιος Καρότσης (30 Μαΐου 1901 - Μάιος 1997), του Κωνσταντίνου, ήταν Έλληνας δικηγόρος και πολιτικός.
Χανς Φρέντεμαν ντε Φρις

Ο Χανς Φρέντεμαν ντε Φρις (φλαμανδικά: Hans Vredeman de Vries, 1527 – περ. 1607) ήταν ολλανδικής καταγωγής Φλαμανδός ζωγράφος, αρχιτέκτονας και μηχανικός της ολλανδικής Αναγέννησης. Είναι ιδιαίτερα γνωστός για την έκδοση, το 1583, του πονήματός του για τη σχεδίαση κήπων και για τα βιβλία του με τα πολλά παραδείγματα αρχιτεκτονικών διακοσμητικών (1565) και την προοπτική (1604).
Some Girls

Το Some Girls είναι το 14ο βρετανικό και 16ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 9 Ιουνίου του 1978 μέσω της δισκογραφικής εταιρείας "Rolling Stones Records".
Κυβερνείο Γαρμπία

To Κυβερνείο Γαρμπία ("μτφ : Δυτικό Κυβερνείο") ("αραβικά : محافظة الغربية el-Gharbeyya") είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Τάντα. Έχει πληθυσμό 4.010.298 κατοίκους κι έκταση 25.400 τ.χλμ.. Μεγαλύτερη πόλη του κυβερνείου είναι η Ελ Μαχάλα ελ Κούμπρα.
Νάρκισσος ο ποιητικός

Ο Νάρκισσος ο ποιητικός "(Narcissus poeticus)", γνωστό και ως Ζαμπάκι ή απλά Νάρκισσος, ήταν ένας από τους πρώτους νάρκισσους που καλλιεργήθηκε και συχνά χαρακτηρίζεται ως ο νάρκισσος των αρχαίων χρόνων αν και τα είδη Ν. ο ταζέττιος ή κυπελλοφόρος "(Narcissus tazetta)" και Ν. ο βουρλοειδής "(Narcissus jonquilla)", έχουν επίσης θεωρηθεί ως πιθανοί. Συχνά επίσης, συνδέεται με τον Ελληνικό μύθο του Ναρκίσσου. Είναι το τυπικό είδος του γένους Νάρκισσος "(Narcissus)". Εξαιρετικά αρωματικό, με ένα δακτύλιο από πέταλα "(petals)" σε καθαρό λευκό και μια σύντομη στεφάνη από ελαφρό κίτρινο με μια ξεχωριστή κοκκινωπή άκρη, αναπτύσσεται σε ύψος από 20 έως 40 εκ. και είναι ευρέως εγκλιματισμένο στη Βόρεια Αμερική.
Σεμέρα

Η Σεμέρα (αμχ. ሰመራር) είναι πόλη της βόρειοανατολικής Αιθιοπίας, πρωτεύουσα της περιφέρειας Αφάρ. Βρίσκεται στην Διοικητική ζώνη 1, στην περιοχή Ντούμπτι (αμχ. ዱብቲ). Η Σεμέρα είναι νέα πόλη. Χτίστηκε ως νεα πρωτεύουσα της περιφέρειας Αφάρ. Μέσα στην πόλη περνάει ο αυτοκινητοδρομος μεταξύ Αβάς στην Αιθιοπία και Άσεμπ στην Ερυθραία. Ο αερολιμένας της Σεμέρας προσφέρει αεροπορική σύνδεση τη Σεμέρας με την Αντίς Αμπέμπα.
Λεπτομύτα

Η Λεπτομύτα είναι εξαιρετικά σπάνιο είδος της οικογένειας των Σκολοπακίδων, που απαντάται και στον ελλαδικό χώρο. Η επιστημονική του ονομασία είναι "Numenius tenuirostris" και δεν περιλαμβάνει υποείδη.
Κορνέλις ντε Φος

Ο Κορνέλις ντε Φος (φλαμανδικά: Cornelis de Vos (1584 – 9 Μαΐου 1651) ήταν Φλαμανδός ζωγράφος, σχεδιαστής και έμπορος έργων τέχνης. Ήταν ένας από τους κορυφαίους ζωγράφους προσωπογραφιών στην Αμβέρσα και είναι ιδιαίτερα γνωστός για τα γεμάτα ευαισθσησία πορτρέτα του, ιδιαίτερα παιδιών και οικογενειών. Ήταν, επίσης, επιτυχημένος και σε άλλες μορφές ζωγραφικής, όπως στους ιστορικούς και θρησκευτικούς πίνακες αλλά και στη ρωπογραφία. Ήταν τακτικός συνεργάτης του Πέτερ Πάουλ Ρούμπενς.
Κυβερνείο Σαρκία

To Κυβερνείο Σαρκία ("μτφ : Ανατολικό Κυβερνείο") ("αραβικά : محافظة الشرقية‎‎ aš-Šarqiyyah") είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Ζαγκαζίγκ. Έχει πληθυσμό 6.327.562 κατοίκους και έκταση 4,180 τ.χλμ..
Σούπερ Λίγκα 2016–17

Η Σούπερ Λίγκα 2016–17 (γνωστή και ως Super League) ήταν το ελληνικό πρωτάθλημα ποδοσφαίρου της αγωνιστικής περιόδου 2016-17, το 58ο που διεξήχθη σε μορφή εθνικής κατηγορίας, το 38ο από καταβολής του επαγγελματικού ποδοσφαίρου και 11ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ (2015-16). 

Πρωταθλητής αναδείχθηκε ο Ολυμπιακός Πειραιώς για 44η φορά στην ιστορία του.
Δάσκαλος του τρίπτυχου Μόρισον

Με το συμβατικό όνομα Δάσκαλος του τρίπτυχου Μόρισον ("fl." 16ος αιώνας) είναι γνωστός Φλαμανδός ζωγράφος που δραστηριοποιήθηκε το 16ο αιώνα, κατά πάσα πιθανότητα στην Αμβέρσα. Πήρε το όνομά του από ένα τρίπτυχο με θέμα την "Παρθένο και το θείο Βρέφος" (Μουσείο Τέχνης Τολίντο, Οχάιο, ΗΠΑ) το οποίο φιλοτέχνησε περίπου το 1500 και παλαιότερα ανήκε στη συλλογή του Χιου Μόρισον (γιος του Βρετανού συλλέκτη Άλφρεντ Μόρισον). Δεν διακρίνεται στην πραγματικότητα για την πρωτοτυπία του, καθώς βασίζεται σε μεγάλο βαθμό σε ένα τρίπτυχο με το ίδιο θέμα του Χανς Μέμλινγκ (Μουσείο Ιστορίας της Τέχνης, Βιέννη). Άλλα έργα που αποδίδονται στον ίδιο Δάσκαλο είναι "Η Παρθένος και το βρέφος με αγίους και αγγέλους σε κήπο" (Εθνική Πινακοθήκη, Λονδίνο) που διακρίνεται για τα ποιητικά χαρακτηριστικά του, και η "Προσκύνηση των Μάγων" (Μουσείο Τέχνης Φιλαδέλφειας, ΗΠΑ) που απεικονίζει στο βάθος την πόλη της Αμβέρσας. 

Κατά τον Φριντλέντερ, κύριο χαρακτηριστικό του ύφους του και ενδεικτικό της ποιότητας του καλλιτέχνη είναι ο τρόπος που χειρίζεται το φως στις συνθέσεις του. Ο Φριντλέντερ θεωρούσε πιθανό να ήταν μαθητής του Μέτσις και ειδικότερα ο μαθητής του ονόματι Άντριεν, τον οποίο έγραψε στη συντεχνία των ζωγράφων της Αμβέρσας το 1495 ως «πρώτο μαθητευόμενο» του. Το ίδιο περίπου υποστήριξε και ο Νιέτο Γκάλλο (Nietto Gallo), ταυτίζοντας όμως τον μαθητή με τον ζωγράφο Άντριεν Σκίλλεμαν που έγινε Δάσκαλος το 1499. Ο ιστορικός της τέχνης Βίλχελμ Βαλεντίνερ διατύπωσε την δική του άποψη, σύμφωνα με την οποία ο Δάσκαλος του τρίπτυχου Μόρισον ταυτίζεται με τον Ολλανδό ζωγράφο Σίμον φαν Χάρλεμ που εργάστηκε στην Αμβέρσα την περίοδο 1502-24.
Γιώργος Ντράγκοβιτς

Ο Γιώργος Ντράγκοβιτς (γεννημένος στις 20 Οκτωβρίου 1968) είναι Έλληνας παλαίμαχος διεθνής πετοσφαιριστής που αγωνίστηκε στον Ολυμπιακό και την Α.Ε. Νικαίας στη θέση του διαγώνιου.
Τρελλός και πάσης Ελλάδος

Το Τρελλός και πάσης Ελλάδος (ή Τρελός και πάσης Ελλάδος) είναι ελληνική κωμική ταινία του 1983, σε σενάριο και σκηνοθεσία Ντίνου Δημόπουλου. Πρωταγωνιστούν οι Θανάσης Βέγγος, Νότης Περγιάλης, Βίνα Ασίκη και Σοφία Ολυμπίου. Η παραγωγή έγινε από τον Θανάση Βέγγο. H ταινία κυκλοφόρησε τη σεζόν 1982-1983 κι έκοψε 77.169 εισιτήρια, καταλαμβάνοντας τη 17η θέση σε εισπράξεις, ανάμεσα σε 48 ταινίες που κυκλοφόρησαν εκείνη τη σεζόν.

Η ταινία αφορά έναν καφετζή, τον Θανάση, ο οποίος είχε όνειρο να γίνει δικαστής, όμως ο πατέρας του δεν τον άφηνε, γιατί τον ήθελε για να αναλάβει το καφενείο του, όταν αυτός πεθάνει. Έτσι, σκοπός της ζωής του είναι να μορφωθούν τα παιδιά του, κι αφού η κόρη του τεμπελιάζει, όλες του τις ελπίδες τις έχει εναποθέσει στον γιο του τον Αλέκο, ο οποίος κι αυτός λοξοδρομεί.
Στήλη Σηραπείτιδος στο Αρμάζι

Η Στήλη Σηραπείτιδος στο Αρμάζι (γεωργιανά: სერაფიტას არმაზის სტელა, ) ή "δίγλωσση στήλη του Αρμάζι" (γεωργιανά: არმაზის ბილინგვა, ) είναι στήλη με δίγλωσση επιγραφή γραμμένη στα αρχαία ελληνικά και τα αραμαϊκά, που βρέθηκε το 1940, στο Αρμάζι, 4 χιλιόμετρα νοτιοδυτικά της Μτσκέτα, την αρχαία πρωτεύουσα του Βασιλείου της Ιβηρίας.
Καρλ-Χάιντς Μπρούνερ

Ο Καρλ-Χάιντς Μπρούνερ ("Karl-Heinz Brunner", Μόναχο, 14 Μαρτίου 1953) είναι Γερμανός πολιτικός, βουλευτής του Σοσιαλδημοκρατικού Κόμματος της Γερμανίας (SPD).
Μάρκο Μπόγιτς

Ο Μάρκο Μπόγιτς ("Marko Bojic", γεννημένος στις 13 Νοεμβρίου 1988) είναι διεθνής πετοσφαιριστής με καταγωγή από τo Μαυροβούνιο. Έχει ύψος 2.00 μ. και αγωνίζεται ως ακραίος.
Κώστας Πάσσαρης

Ο Κώστας Πάσσαρης (9 Μαρτίου 1975) είναι Έλληνας δολοφόνος, ληστής και διαρρήκτης, που απασχόλησε έντονα την ελληνική κοινή γνώμη το 2001, όταν σκότωσε δύο αστυνομικούς και τραυμάτισε σοβαρά έναν σωφρονιστικό υπάλληλο. Σήμερα είναι φυλακισμένος με ισόβια στην Κραϊόβα της Ρουμανίας.
Ναΐμ Σλιτί

Ο Ναΐμ Σλιτί είναι Τυνήσιος διεθνής ποδοσφαιριστής, γεννημένος στις 27 Ιουλίου 1992 στην Μασσαλία. Αγωνιζόμενος στην θέση του επιθετικού μέσου, αυτό τον καιρό αγωνίζεται για λογαριασμό της Ντιζόν, ενώ έχει κατά το παρελθόν αγωνιστεί για λογαριασμό των ΚΣ Σεντάν-Αρδέννες, Παρί ΦΚ, Ρεντ Σταρ και Λιλ.
Στήλη Βεσπασιανού στο Αρμάζι

Η Στήλη Βεσπασιανού στο Αρμάζι (γεωργιανά: |ვესპასიანეს არმაზის სტელა, ) είναι στήλη γραμμένη στα αρχαία ελληνικά, η οποία βρέθηκε το 1867, στο Αρμάζι, 4 χιλιόμετρα νοτιοδυτικά της Μτσκέτα, την αρχαία πρωτεύουσα του Βασιλείου της Ιβηρίας.
Διαγωνισμός Νέων Χορευτών Eurovision 1991

O Διαγωνισμός Νέων Χορευτών Eurovision 1991 ήταν ο 4ος διαγωνισμός νέων χορευτών της Eurovision.H εκδήλωσε έγινε στο δημοτικό θέατρο του Ελσίνκι,στο Ελσίνκι της Φινλανδίας στις 5 Ιουνίου του 1991.Διοργανώθηκε με συνεργασία της EBU και της YLE.15 χώρες πήραν μέρος στον διαγωνισμό ενώ συνολικά 18 χορευτές πήραν μέρος.Η Βουλγαρία έκανε ντεμπούτο ενώ,η Αυστρία,ο Καναδάς και το Ηνωμένο Βασίλειο αποχώρησαν από τον διαγωνισμό.Ωστόσο,αμφότερες η αυστριακή κρατική τηλεόραση (ORF) και ο καναδικός τηλεοπτικός σταθμός (CBC),μετέδωσαν τον διαγωνισμό.

Κάθε χώρα είχε την δυνατότητα να στείλει ένα ή δύο χορευτές,είτε γυναίκες είτε άντρες,που είχαν την δυνατότητα να εκτελέσουν ένα ή δύο χορούς.
Γκάρι ΜακΆλιστερ

Ο Γκάρι ΜακΆλιστερ MBE (αγγλικά: "Gary McAllister", 25 Δεκεμβρίου 1964) είναι Σκωτσέζος πρώην ποδοσφαιριστής και νυν προπονητής ποδοσφαίρου. Η καριέρα του ως ποδοσφαιριστής διήρκεσε για σχεδόν 20 χρόνια, ενώ υπήρξε και μέλος της Εθνική Σκωτίας με 59 συμμετοχές. Το 2001, χρίστηκε "Μέλος του Τάγματος της Βρετανικής Αυτοκρατορίας" (MBE) για τη συνολική του προσφορά στο ποδόσφαιρο.

Όλη του η καριέρα έλαβε χώρα στη Μεγάλη Βρετανία αγωνιζόμενος, μεταξύ άλλων, στις Λιντς Γιουνάιτεντ, Λίβερπουλ και Λέστερ Σίτι. Στη διετία που παρέμεινε στη Λίβερπουλ γνώρισε μεγάλες διακρίσεις, κατακτώντας το Κύπελλο Αγγλίας, το Λιγκ Καπ, το Κομιούνιτι Σιλντ, το ΟΥΕΦΑ Γιουρόπα Λιγκ και το ΟΥΕΦΑ Σούπερ Καπ. Μάλιστα, στον τελικό του ΟΥΕΦΑ Γιουρόπα Λιγκ, κρίθηκε και MVP του αγώνα.

Μετά την αποχώρησή του από την Λίβερπουλ πήγε στην Κόβεντρι Σίτι ως προπονητής-ποδοσφαιριστής για δύο χρόνια την περίοδο 2002–2004. Το 2008, ανέλαβε την Λιντς Γιουνάιτεντ στα μέσα της χρονιάς κάνοντας καλά αποτελέσματα, με αποτέλεσμα να υπογράψει συμβόλαιο. Παρόλα αυτά η ήττα της ομάδας του στα Play-off σε συνδυασμό με κακά αποτελέσματα στην αρχή της χρονιάς, οδήγησαν τον ΜακΆλιστερ στην αποχώρηση. Από το 2015, έχει τον ρόλο του "Ambassador" στη Λίβερπουλ.
Ανάκειο

Το Ανάκειο (αρχαία ελληνικά: ""), επίσης γνωστό ως "Ιερό των Διόσκουρων", ήταν ναός στην Αθήνα, κοντά στην Ακρόπολη, και αφιερωμένος στους Διόσκουρους, Κάστορα και τον Πολυδεύκη.
Δελφίνιον

Στην αρχαία Ελλάδα, με την ονομασία Δελφίνιον αποκαλούνταν οι ναοί του Απόλλωνος Δελφίνιου ο οποίος ήταν γνωστός και ως «Δελφικός Απόλλων» ή «Πυθιακός Απόλλων», ο κύριος θεός των Δελφών, ο οποίος θεωρούνταν ως ο προστάτης των λιμανιών και των πλοίων.

Τα ερείπια του Δελφίνιου στη Μίλητο διατηρούνται ακόμη.

Το Δελφίνιον στην Αθήνα, κοντά στην Ακρόπολη διέθετε δικαστήριο, το οποίο χρησιμοποιούνταν για την εκδίκαση υποθέσεων ανθρωποκτονιών, όπου ο κατηγορούμενος είχε αναλάβει την υπεράσπιση δικαιολογημένων ανθρωποκτονιών.
Κωνσταντίνος Αλεξανδρής

Ο Κωνσταντίνος Αλεξανδρής (14 Δεκεμβρίου 1894 - 11 Ιουνίου 1976), του Αποστόλου, ήταν Έλληνας αξιωματικός του Πολεμικού Ναυτικού και υπουργός.
Διαγωνισμός Νέων Χορευτών Eurovision 1993

<br>

Ο Διαγωνισμός Νέων Χορευτών Eurovision 1993 είναι η πέμπτη έκδοση του διαγωνισμού νέων χορευτών Eurovision,που πραγματοποιήθηκε στο Dance House στη Στοκχόλμη,πρωτεύουσα της Σουηδίας.Ο διαγωνισμός συνδιοργανώθηκε από την EBU και την SVT.Συνολικά,15 χώρες πήραν μέρος στον διαγωνισμό,οι 8 από αυτές πέρασαν στον τελικό.Η Εσθονία,η Ελλάδα,η Πολωνία και η Σλοβενία έκαναν ντεμπούτο με την Αυστρία να επιστρέφει και να αποχωρούν η Βουλγαρία,η Ολλανδία,η Πορτογαλία,η Ιταλία και η Γιουγκοσλαβία.

Όπως στον διαγωνισμό του 1989 και του 1991,διοργανώθηκε ένας ημιτελικός για να αποφασιστεί ποιες χώρες θα περάσουν στον τελικό.Ο ημιτελικός πραγματοποιήθηκε στις 13 Ιουνίου του 1993

Νικήτρια χώρα ήταν η Ισπανία.
Κωνσταντίνος Γουλής

Ο Κωνσταντίνος Γουλής (1886 - 11 Ιουνίου 1968), του Σπυρίδωνος, ήταν Έλληνας γιατρός και πολιτικός. Διετέλεσε βουλευτής Κέρκυρας.
Ζωή Σαμαρά

Η Ζωή Σαμαρά είναι Ελληνίδα καθηγήτρια στο Αριστοτέλειο Πανεπιστήμιο Θεσσαλονίκης. Διδάσκει θεωρία της λογοτεχνίας και του θεάτρου. Είναι επίσης πρόεδρος της Εταιρείας Λογοτεχνών Βορείου Ελλάδος.
Πάβελ Φίλιπ

Ο Πάβελ Φίλιπ ("Pavel Filip", 10 Απριλίου 1966-) είναι πολιτικός από τη Μολδαβία και πρωθυπουργός της χώρας από τον Ιανουάριο του 2016 ως τις 8 Ιουνίου 2019.
Δάσκαλος του Θρύλου της Αγίας Αικατερίνης

Με το συμβατικό όνομα Δάσκαλος του Θρύλου της Αγίας Αικατερίνης ("fl." 1470-1500) είναι γνωστός Φλαμανδός ζωγράφος που δραστηριοποιήθηκε κατά τα τέλη του 15ου αιώνα και τις αρχές του 16ου, κατά πάσα πιθανότητα στις Βρυξέλλες. Ονομάστηκε έτσι από τον ιστορικό της τέχνης Μαξ Γιάκομπ Φριντλέντερ, ο οποίος τον ταύτισε με το δημιουργό ενός πάνελ με σκηνές από το "Θρύλο της Αγίας Αικατερίνης" (Βασιλικά Μουσεία Καλών Τεχνών του Βελγίου, Βρυξέλλες), που αποτελούσε πιθανόν κεντρικό τμήμα ενός τρίπτυχου ή μέρος μιας σειράς σκηνών. Άλλα έργα που αποδίδονται στον ίδιο ζωγράφο είναι το τρίπτυχο "Μυστικός Δείπνος" (περ. 1475-85, Grootseminarie, Μπρυζ), το κεντρικό τμήμα του "Τρίπτυχου με τα Θαύματα του Χριστού" (περ. 1492-5, Εθνική Πινακοθήκη Βικτώριας, Μελβούρνη), ο πίνακας "Η Παρθένος και το βρέφος με την Αγία Βαρβάρα και την Αγία Αικατερίνη" (περ. 1490, Capilla Real, Γρανάδα), ορισμένες σκηνές από το το ρετάμπλ του Ιώβ (Μουσείο Βάλραφ-Ρίχαρντς, Κολωνία), μια "Σταύρωση" (περ. 1475-85, Μουσείο του Πράδο), τα έργα "Ευαγγελισμός της Θεοτόκου" και "Υπαπαντή" (Εθνικό Μουσείο του Μπαργκέλο, Φλωρεντία), η "Προσκύνηση των Μάγων" (Ελβετία, ιδιωτική συλλογή) και η "Γέννηση" (περ. 1491-1500, Βασιλικά Μουσεία Καλών Τεχνών του Βελγίου, Βρυξέλλες).

Η σκηνή του πολλαπλασιασμού των άρτων και των ιχθύων που φιλοτέχνησε για το τρίπτυχο της Μελβούρνης διακρίνεται για ορισμένα τυπικά χαρακτηριστικά του Δασκάλου. Το ύφος του είναι έντονα επηρεασμένο από την τεχνοτροπία του Ρόχιερ φαν ντερ Βάιντεν, και ειδικότερα η φιγούρα της γυναίκας στο αριστερό άκρο πιθανόν αποτελεί αντίγραφο της Μαρίας Μαγδαληνής από τον "Θρήνο για τον Χριστό" (περ. 1460-64, Μαουριτσχάους, Χάγη) του φαν ντερ Βάιντεν. Τριγωνικού σχήματος πρόσωπα, με αμυγδαλωτά μάτια και υπερμεγέθη αυτιά, συνιστούν τυπικά γνωρίσματα της μορφολογίας του, ενώ και η παρουσία σκυλιών ως πρόσθετα διακοσμητικά στοιχεία της σύνθεσης θεωρείται ενδεικτική έργων του Δασκάλου, καθώς το ίδιο μοτίβο συναντάται και σε άλλες δημιουργίες του, όπως στο πάνελ του "Θρύλου της Αγίας Αικατερίνης" και στον "Μυστικό Δείπνο". Οι μορφές στους πίνακές του αντλούν από τον φαν ντερ Βάιντεν, απεικονίζονται όμως γενικά πιο δύσκπαμπτες. Στη σκηνή για το τρίπτυχο της Μελβούρνης, ιδιαίτερη φροντίδα δίνεται σε διακοσμητικές λεπτομέρειες, καθώς και στην απεικόνιση των φυτών και γενικότερα του τοπίου στο βάθος της σύνθεσης. Τόσο για το τρίπτυχο της Μελβούρνης όσο και για το ρετάμπλ του Ιώβ, συνεργάστηκε με τον Δάσκαλο του Θρύλου της Αγίας Βαρβάρας.

Οι εμφανείς αναφορές στο έργο του φαν ντερ Βάιντεν οδήγησε τον Φριντλέντερ στην ταύτισή του με τον γιο του, Πιέτερ φαν ντερ Βάιντεν, ο οποίος ανέλαβε το εργαστήριο του πατέρα του. Το γεγονός πως υπάρχουν ομοιότητες στο έργο του Δασκάλου με χαρακτηριστικά από ολόκληρη σχεδόν τη δημιουργική περίοδο του φαν ντερ Βάιντεν καθιστά πιο πιθανή την υπόθεση να ήταν κάποιο συγγενικό του πρόσωπο, γιος ή κληρονόμος, παρά κάποιος από τους μαθητές του που πιθανότατα θα είχε επηρεαστεί από μία συγκεκριμένη χρονική περίοδο του έργου του φαν ντερ Βάιντεν.
Geronticus

Τα πουλιά του γένους Geronticus (Γέρωντας) ανήκουν στην οικογένεια Θρησκειορνιθίδων. Η επιστημονική της ονομασία προέρχεται από το ελληνικό γέρωντας (ηλικιωμένος), αναφερόμενο στο φαλακρό κεφάλι και τα μαύρα φτερά: γενικότερα αποκαλούνται φαλακρές ίβιδες. 

[[Φαλακρή Ίβιδα|Φαλακρή ίβιδα]] στο Μαρόκο
Το γένος περιλαμβάνει πέντε είδη, από τα οποία δύο είναι επιζώντα. Αυτά είναι η (βόρεια) φαλακρή ίβιδα ("Geronticus eremita") και η νότια φαλακρή ίβιδα ("Geronticus calvus"). Τα υπόλοιπα είναι εξαφανισμένα.

Τα είδη είναι:
* Geronticus perplexus: Σάνσαν, Γαλλία (ΕΧ), Μέσο Μειόκαινο
* Geronticus apelex: Νότια Αφρική (ΕΧ), Πρώιμο Πλειόκαινο
* Geronticus balcanicus: Σλιβνίτσα, Βουλγαρία (ΕΧ), Ύστερο Πλειόκαινο
* Geronticus eremita: Μαρόκο, Συρία (CR)
* Geronticus calvus: Νότια Αφρική (VU)
Αγριόγατα της ζούγκλας

Η Αγριόγατα της ζούγκλας ή "Αγριόγατα των βάλτων" ("Felis chaus"), είναι μια μεσαίου μεγέθους Γάτα, που απαντάται στην Κίνα, στην Ινδία, στη Μέση Ανατολή και την κεντρική και νοτιοανατολική Ασία. Ανήκει στο γένος Αίλουρος ("Felis").
Ώλεσουντ

Το Ώλεσουντ (νορβηγικά: Ålesund) είναι δήμος της Περιφέρειας "Μέρε Ογκ Ρόμσνταλ" της Νορβηγίας. Είναι κέντρο της ομώνυμης μητροπολιτικής περιοχής και ανήκει στην ιστορική περιοχή Σούνμερε. Το κέντρο της πόλης βρίσκεται στα νησιά Χέισα, Ασπεγια και Νέρβεγια με νεότερες επεκτάσεις στο νησί Ουκσένεγια, ενώ το ακραίο τμήμα της αστικής περιοχής εκτείνεται ακόμη και στο νησί Σούλα του γειτονικού ομώνυμου δήμου. Η πόλη είναι η κύρια έδρα της Νορβηγικής Παράκτιας Διοίκησης καθώς και η τοποθεσία του Περιφερειακού Δικαστηρίου του Σούνμερε.

Στα Νορβηγικά το Ώλεσουντ θεωρείται "by", μπορεί να μεταφραστεί ως πόλη. Το Ώλεσουντ είναι η ένατη μεγαλύτερη πόλη της Νορβηγίας. Η πόλη με έκταση 28,22 τετραγωνικών χιλιομέτρων έχει πληθυσμό (2018) 52.626 και πυκνότητα πληθυσμού 1.865 κατοίκους ανά τετραγωνικό χιλιόμετρο. Περίπου 21,24 τετραγωνικά χιλιόμετρα της πόλης με πληθυσμό 44.070 βρίσκεται στον ομώνυμο δήμο, ενώ τα υπόλοιπα 6,98 τετραγωνικά χιλιόμετρα με πληθυσμό 8,556 βρίσκονται στο Δήμο Σούλα. 

Η πόλη έχει ασυνήθιστα ομοιόμορφη αρχιτεκτονική, με τα περισσότερα από τα κτίρια έχουν χτιστεί μεταξύ 1904 και 1907. Το "Jugendstilsenteret" είναι ένα εθνικό κέντρο τεκμηρίωσης, όπου οι επισκέπτες μπορούν να μάθουν περισσότερα για την πυρκαγιά της πόλης, την ανοικοδόμησή της και το ρυθμό Αρ Νουβό. Το Ώλεσουντ στο Δίκτυο Αρ Νουβό, ένα ευρωπαϊκό δίκτυο συνεργασίας που δημιουργήθηκε το 1999 για τη μελέτη, την προστασία και την ανάπτυξη της Αρ Νουβό. [3]

Ο όρος «Μικρό Λονδίνο» αναφερόταν συχνά στην κοινότητα κατά τη διάρκεια της Γερμανικής κατοχής της Νορβηγίας, λόγω της δράσης της Νορβηγικής αντίστασης που έλαβε χώρα εδώ. Μεταξύ άλλων η πόλη ήταν κέντρο για τις πτήσεις προς τη Σκωτία και την Αγγλία. 

Ο δήμος με 99 τετραγωνικά χιλιόμετρα είναι ο 184ος σε έκταση από τους 356 δήμους της Νορβηγίας και ο 13ος πολυπληθέστερος δήμος της χώρας με πληθυσμό 66.258. Η πυκνότητα πληθυσμού είναι 109,1 κάτοικοι ανά τετραγωνικό χιλιόμετρο και ο πληθυσμός του έχει αυξηθεί κατά 12,1% σε σχέση με την προηγούμενη δεκαετία.
Σεσίλ Ιγγλέση Μαργέλλου

Η Σεσίλ Ιγγλέση Μαργέλλου είναι μεταφράστρια και συγγραφέας. Γεννήθηκε στην Αθήνα το 1953. Σπούδασε πολιτικές επιστήμες, κοινωνιολογία, καθώς και κλασική και γαλλική φιλολογία στο Παρίσι και τη Γενεύη. Διετέλεσε μέλος των Μονίμων Ελληνικών Αντιπροσωπειών στον ΟΟΣΑ στο Παρίσι (εκπρόσωπος στον IEA) και στον ΟΗΕ στη Γενεύη (εκπρόσωπος στην UNCTAD).

Συνεργάστηκε με ποικίλα έντυπα ως κριτικός λογοτεχνίας και μετέφρασε προς και από τα νέα ελληνικά πολλούς συγγραφείς (Μπ. Κασσέν, Ρ. Κενώ, Κολέτ, Α. Μπερμάν, Σελίν, Γ. Τσίρο, Κ. Δημουλά, Πλάτωνα κ.ά.). Ασχολείται ενεργά με τη σειρά μεταφρασμένης λογοτεχνίας "The Margellos World Republic of Letters", που ίδρυσε με τον σύζυγό της το 2007 στους κόλπους του Yale University Press. Τιμήθηκε με το Κρατικό Βραβείο Λογοτεχνικής Μετάφρασης προς Ξένη Γλώσσα (2013) και με το παράσημο του Ιππότη Γραμμάτων και Τεχνών της Γαλλικής Δημοκρατίας (2014).
Μαυροκέφαλη ίβιδα

αριστερά|μικρογραφία|Ανήλικο ζητά τροφή από ενήλικο στο Άντρα Παντρές, Ινδία
Η Μαυροκέφαλη ίβιδα ή Ανατολική λευκή ίβιδα είναι υδρόβιο πουλί της οικογένειας των Θρησκειορνιθίδων που εξαπλώνεται στην Ινδική υποείπηρο και την Νοτιοανατολική Ασία,από την Βόρεια Ινδία, το Μπανγκλαντές, το Νεπάλ και το Σρι Λάνκα ανατολικά μέχρι την Ιαπωνία. Χτίζει μια φωλιά σε ένα δέντρο και γεννάει 2-4 αυγά.

Τα ενήλικα είναι τυπικά 75 εκ. σε μήκος και με λευκό φτέρωμα, εκτός από κάποια γκριζωπά σημεία. Το φαλακρό κεφάλι, ο λαιμός, και τα πόδια είναι μαύρα. Το κυρτό ράμφος του είναι σκοτεινό κίτρινο. Την αναπαραγωγική περίοδο, αποκτούν γκρίζο χρώμα στον τράχηλο και τα φτερά, ενώ εμφανίζουν επίσης διακοσμητικά φτερά στην βάση του λαιμού.

Ζει σε βαλτώδεις υγρότοπους στην ενδοχώρα και τα παράλια, όπου τρέφεται με ψάρια, βατράχια και άλλα υδρόβια πλάσματα, ακόμη και με έντομα.
Γιώργος Ξηροπαΐδης

Ο Γιώργος Ξηροπαΐδης, (Αθήνα, 1958), είναι Έλληνας πανεπιστημιακός και ιστορικός. 

Γεννήθηκε στην Αθήνα το 1958. Σπούδασε φιλοσοφία καθώς επίσης γερμανική και κλασική φιλολογία στο Πανεπιστήμιο του Φράιμπουργκ (1980-1985), όπου και εκπόνησε τη διδακτορική του διατριβή με θέμα πάνω στη φιλοσοφία της γλώσσας του ύστερου Χάιντεγκερ (1990).
Αγροτική Περιοχή Ιρίνγκα

Η Αγροτική Περιοχή Ιρίνγκα "(Iringa Rural District)" (Σουχίλι: "Wilaya ya Iringa Vijijini"), είναι μία από τις τέσσερις επαρχίες στην Περιφέρεια Ιρίνγκα της Τανζανίας, στην Ανατολική Αφρική. Στα βόρεια συνορεύει με την Περιφέρεια Ντοντόμα "(Dodoma Region)", ανατολικά με την Περιοχή Κιλόλο "(Kilolo District)" και περικυκλώνει την Αστική Περιοχή Ιρίνγκα "(Iringa Urban District)", νότια από την Περιοχή Μουφίντι "(Mufindi District)", νοτιοδυτικά από το Περιφέρεια Μπέυα "(Mbeya Region)" και βορειοδυτικά από την Περιφέρεια Σινγκίντα "(Singida Region)".

Κατά το 2002, ο πληθυσμός στην Αγροτική Επαρχία Ιρίνγκα, ήταν 245.623 κάτοικοι.
Ρικάρντο Τζιακόνι

Ο Ρικάρντο Τζιακόνι ("Riccardo Giacconi", 1931-2018) ήταν Ιταλοαμερικανός αστροφυσικός, από τους θεμελιωτές της αστρονομίας ακτίνων Χ, που τιμήθηκε με το Βραβείο Νόμπελ Φυσικής το 2002. Το μεγαλύτερο μέρος της σταδιοδρομίας του ήταν στο Πανεπιστήμιο Τζονς Χόπκινς των ΗΠΑ, ενώ διετέλεσε και γενικός διευθυντής στο Ευρωπαϊκό Νότιο Αστεροσκοπείο.
Κριστίνα Γκρίμι

μικρογραφία
Η Κριστίνα Γκρίμι ("Christina Victoria Grimmie", 12 Μαρτίου 1994 – 10 Ιουνίου 2016) ήταν Αμερικανίδα τραγουδίστρια και συνθέτης, γνωστή για τη συμμετοχή της στο Τhe Voice και για τα covers των τραγουδιών από την σύγχρονη ποπ. Τον Ιούνιο του 2011, κυκλοφόρησε το ντεμπούτο της EP, find me.

Το 2014, η Grimmie έλαβε μέρος στην 6η σεζόν του "The Voice" και τερμάτισε στην τρίτη θέση.

Στις 10 Ιουνίου 2016, η Grimmie πυροβολήθηκε ενώ υπέγραφε αυτόγραφα μετά από μια συναυλία στο The Plaza Live, Ορλάντο, Φλόριντα, από τον Kevin James Loibl που μετά αυτοκτόνησε. Πέθανε από τα τραύματά της λίγες ώρες αργότερα.
Μπενιδόρμ

Το Μπενιδόρμ (ισπανικά: Benidorm) είναι πόλη και δήμος στην Ισπανία, στην περιφέρεια Αλικάντε της Βαλενθιανικής Κοινότητας. Έχει πληθυσμό 69.100 κατοίκους και έκταση 38.51 τετ.χλμ.
left|thumb|250px|Πονιέντε αμμουδιά΄
Μέχρι τη δεκαετία του 1960, το Μπενιδόρμ ήταν μικρό ψαροχώρι, αλλά σήμερα αποτελεί μεγάλο τουριστικό θέρετρο, με τις παραλίες, τα ξενοδοχεία και τους ουρανοξύστες του. Το Μπενιδόρμ έχει τους περισσότερους κατά κεφαλήν ουρανοξύστες από οποιαδήποτε πόλη στον κόσμο. Βρίσκεται στις ακτές των δύο παραλίων - "Πλάγια ντε Λεβάντε" (ισπανικά: Playa de Levante) και "Πλάγια ντε Πονιέντε" (ισπανικά: Playa de Poniente).
left|thumb|250px
Πατρίς Ταλόν

Ο Πατρίς Ταλόν (Patrice Talon, 1η Μαΐου 1958-) είναι επιχειρηματίας και πολιτικός από το Μπενίν, πρόεδρος της χώρας από τις 6 Απριλίου 2016.
Ιερά Μονή Οσίου Μελετίου

Η Ιερά Μονή Οσίου Μελετίου είναι ορθόδοξη γυναικεία μονή που ανήκει στην Ιερά Μητρόπολη Μεγάρων και Σαλαμίνος και βρίσκεται στη νοτιοανατολική πλευρά του όρους Πάστρας και στα διοικητικά όρια του Δήμου Μάνδρας-Ειδυλλίας.
Αλεξέι Αλεξέγιεβιτς Αμπρικόσοφ

Ο Αλεξέι Αλεξέγιεβιτς Αμπρικόσοφ (ρωσ. Алексе́й Алексе́евич Абрико́сов, 25 Ιουνίου 1928 – 29 Μαρτίου 2017) ήταν Ρώσος (και από το 1999 Αμερικανός πολίτης) θεωρητικός φυσικός, του οποίου οι κυριότερες συνεισφορές υπήρξαν στο πεδίο της φυσικής της συμπυκνωμένης ύλης. Κέρδισε το Βραβείο Νόμπελ Φυσικής του 2003 από κοινού με τους Βιτάλι Γκίνζμπουργκ και Άντονυ Τζέιμς Λέγκετ.
Γιάννης Μιχαηλίδης

Ο Γιάννης Μιχαηλίδης (1899-1960) ήταν κομμουνιστής, ανώτατο καθοδηγητικό στέλεχος του ΚΚΕ, κεντρικό πρόσωπο στην ίδρυση και δράση της Προσωρινής Διοίκησης του ΚΚΕ.
Google Play Music

Το Google Play Music είναι μια υπηρεσία streaming μουσικής η οποία λειτουργεί από την Google. Οι χρήστες με λογαριασμούς τύπου standard, μπορούν να ανεβάσουν και να ακούσουν μέχρι 50.000 τραγούδια από τις προσωπικές τους βιβλιοθήκες χωρίς κόστος. Μια «All Access» η συνδρομή, πωλείται  σε συνδυασμό με το YouTube Red για τις ΗΠΑ $9,99 ανά μήνα. Οι χρήστες μπορούν να αγοράσουν επιπλέον κομμάτια για τη βιβλιοθήκη τους μέσα από το κατάστημα μουσικής τμήμα του Google Play. Εκτός από την προσφορά streaming μουσικής για συσκευές με σύνδεση στο Internet, το Google Play Music mobile app σας επιτρέπει να αποθηκεύετε  και να ακούσετε χωρίς σύνδεση.

Η υπηρεσία είχε ανακοινωθεί στις 10 Μαΐου του 2011, και μετά από έξι μήνες, ξεκίνησε στις 16 Νοεμβρίου. Η Μουσική Google Play προσφέρει περισσότερα από 35 εκατομμύρια κομμάτια για αγορά ή streaming. είναι προς το παρόν διαθέσιμη σε 63 χώρες για Android και iOS συσκευές, προγράμματα περιήγησης στο web, και διάφορα media players (όπως το Sonos και το Chromecast).μικρογραφία|Αυτές τις 63 χώρες μπορούν να έχουν πρόσβαση στο Google Play Music.
Από το 2015, το Google Play Music είναι διαθέσιμο σε 63 χώρες.